Frederikshavn White Hawks har fra den kommende ishockeysæson fundet ny assistenttræner, og det er ikke er ukendt navn som cheftræner Jari Pasanen får som højre hånd. Det er nemlig den 51-årige landsholdslegende Frederik Åkesson, der rykker til Frederikshavn. Frederik Åkesson har spillet det meste af sin karriere i Aalborg, hvor har både har været cheftræner, assistenttræner og direktør. - Jeg glæder mig rigtig meget til samarbejdet, og få lov at være med på den rejse som White Hawks skal på. Jeg ser frem til at få integreret de nye unge spillere, og komme til at coache igen, siger den kommende White Hawks assistenttræner og fortsætter: - Frederikshavn er en klub, hvor der er styr på organisationen, og det er en god og sund klub, som man gerne vil være i. Passionen for ishockey er der stadigvæk, selvom det er tre år siden jeg senest har været i gang. Men jeg har fulgt dansk ishockey tæt i de tre år, og nu glæder jeg mig bare til at komme i gang igen.
Frederik Åkesson skal fra næste sæson være assistenttræner i Frederikshavn.